Ar c ' hevala prevez zo techet d ' en em dolpañ dindan un nebeud a zaouarn , evit darn en abeg d ' ar gevezerezh etre ar gevalaourien , hag evit darn en arbenn ma vez broudet stummadur unvezioù produiñ bras diwar - goust ar re vihan gant an diorroadur teknologel ha rannadur war gresk al labour . Diwar an diorroadurioù - mañ eo ez eus un nebeudig kevalaourien na c ' hell ket bezañ kabestret o beli espar , zoken gant ur gevredigezh dezhi un aozadur politikel demokratel . Gwir eo an dra - mañ , o vezañ ma vez dibabet izili ar c ' horf lezennel gant ar strolladoù politikel arc ' hantaouet pe levezonet e mod all gant ar gevalaourien brevez , a zisparti ar c ' horf dilennel diouzh al lezennadur evit kement pal pleustrek . Dre - se , evit gwir , ne vez ket gwarezet trawalc ' h lazioù an dud vunut gant kannaded ar bobl . Ouzhpenn - se , en aozioù a - vremañ , e vez evel - just ar mammennoù kelaouiñ pennañ ( gwask , radio , deskadurezh ) dindan dalc ' h ar gevalaourien , end eeun pe get . Diwar - se e vez diaes - kenañ d ' ar c ' heodedour , ha peurliesañ e vez dibosupl dezhañ , dont a - benn da glozadurioù objektivel hag implijout e wirioù politikel gant skiant .